钦定古今图书集成/明伦汇编/闺媛典/第289卷 > 皇清二十二 > 张子志妻刘氏
## 钦定古今图书集成/明伦汇编/闺媛典/第289卷 > 皇清二十二 > 张子志妻刘氏

按《永安县志》：刘氏，名立娘，邑民张子志妻。十八于归，生一子可崇，甫二岁而寡。翁天叙命曰：“汝今夫死，田仅二亩，乃能抚吾孤孙，植汝节乎？” 立娘收泪应曰：“能。” 遂守志不移，勤纺绩，教子读书，鞠诸孙，并入黉序。氏年八十，顺治间巡按御史具题。

诏旌表。